ჩარლზ ფრენსის ადამსი

**ჩარლზ ფრენსის ადამსი** (; დ. 18 აგვისტო, 1807 – გ. 21 ნოემბერი, 1886) — ამერიკელი რედაქტორი, მწერალი, პოლიტიკოსი და დიპლომატი. პრეზიდენტ ჯონ კუინს ადამსის ვაჟი და პრეზიდენტ ჯონ ადამსის შვილიშვილი. ჰყავდა ორი ქალიშვილი და ხუთი ვაჟი, მათ შორის ჯონ კუინსი ადამს II, ჩარლზ ფრენსის ადამს უმცროსი, ჰენრი ადამსი და ბრუკს ადამსი.

ორი ვადით აირჩიეს მასაჩუსეტსის შტატის სენატის წევრად. 1848 წლის არჩევნებში, ყოფილ პრეზიდენტთან, მარტინ ვან ბურენთან წარუმატებლად იყარა კენჭი ვიცე-პრეზიდენტობის კანდიდატურაზე. აშშ-ის სამოქალაქო ომის დროს, აბრაამ ლინკოლნის მმართველობის პერიოდში, იყო შეერთებული შტატების ელჩი გაერთიანებული სამეფოში, სადაც მან მნიშვნელოვანი როლი ითამაშა ბრიტანეთის მთავრობის ნეიტრალიტეტის შენარჩუნებასა და ამერიკის კონფედერაციული შტატების დიპლომატიურ აღიარებაში.

მოგვიანებით გახდა ჰარვარდის უნივერსიტეტის ზედამხედველი და ააშენა ადამსის ეროვნული ისტორიული პარკი.

## ადრეული ცხოვრება 
ადამსი დაიბადა ბოსტონში 1807 წლის 18 აგვისტოს, ჯონ კუინსი ადამსის (1767-1848) და ლუიზა ადამსის (1775–1852) ოჯახში.  მისი უფროსი ძმები იყვნენ ჯორჯ ვაშინგტონ ადამსი (1801-1829) და ჯონ ადამს II (1803-1834). მისი და, ლუიზა, დაიბადა 1811 წელს, თუმცა გარდაიცვალა 1 წლის ასაკში, 1812 წელს.

სწავლობდა ბოსტონის ლათინურ სკოლასა და ჰარვარდის კოლეჯში, რომელიც დაამთავრა 1825 წელს. სამართალი შეისწავლა დენიელ ვებსტერთან ერთად, ხოლო ადვოკატის ლიცენზიის აღების შემდგომ მუშაობდა ბოსტონში. არის მრავალი მიმოხილვის ავტორი ამერიკისა და ბრიტანეთის ისტორიის შესახებ *North American Review-*ში.

## მოგვიანებით ცხოვრება 
ბოსტონში დაბრუნებულმა ადამსმა უარი თქვა ჰარვარდის უნივერსიტეტის პრეზიდენტობაზე, მაგრამ გახდა მისი ერთ-ერთი ზედამხედველი 1869 წელს. 1870 წელს მან ააგო პირველი საპრეზიდენტო ბიბლიოთეკა შეერთებულ შტატებში მამამისის, ჯონ კუინსი ადამსის პატივსაცემად. ბიბლიოთეკა მოიცავს 14000-ზე მეტ წიგნს და მდებარეობს ადამსის ეროვნულ ისტორიულ პარკში, კუინსში, მასაჩუსეტსში.

1876 წელს ადამსმა წარუმატებლად იყარა კენჭი მასაჩუსეტსის გუბერნატორის პოსტზე. 

## პირადი ცხოვრება 
[მარჯვნივ|მინი| მისტერ და მისის ადამსები [კუინსი (უისკონსინი)|კუინსიში, მასაჩუსეტსში.]]
1829 წლის 3 სექტემბერს იგი დაქორწინდა აბიგაილ ბრაუნ ბრუკზე (1808–1889).  მას ჰყავდა ორი და, შარლოტა, რომელიც დაქორწინებული იყო ედვარდ ევერეტზე, მასაჩუსეტსის პოლიტიკოსზე,  და ენი, რომელიც დაქორწინებული იყო ნატანიელ ფროთინგემზე.  ადამსებს ჰყავდათ 6 შვილი:

* ლუიზა კეტრინ ადამსი (1831–1870), რომელიც დაქორწინდა ჩარლზ კუნზე.
* ჯონ კვინსი ადამს II (1833–1894)
* ჩარლზ ფრენსის ადამს უმცროსი (1835–1915)
* ჰენრი ბრუკს ადამსი (1838-1918)
* არტურ ჯორჯ ადამსი (1841–1846)
* მერი გარდინერ ადამსი (1845–1928), რომელიც დაქორწინდა დოქტორ ჰენრი პარკერ კუინსიზე.
* პიტერ შარდონ ბრუკს ადამსი (1848-1927)

ადამსი გარდაიცვალა ბოსტონში 1886 წლის 21 ნოემბერს და დაკრძალეს კუინსში, მაუნტ უოლასტონის სასაფლაოზე.  

მისი მეუღლის, აბიგაილის ჯანმრთელობა ქმრის გარდაცვალების შემდეგ მნიშვნელოვნად გაუარესდა, იგი გარდაიცვალა 1889 წლის 6 ივნისს .

## წყარო 
* Adams, Jr., Charles Francis, *Charles Francis Adams*, Boston and New York: Houghton, Mifflin and Company, 1900.
* Butterfield, L. H. et al., eds., *The Adams Papers* (1961– ). Multivolume letterpress edition of all letters to and from major members of the Adams family, plus their diaries; still incomplete.
* Donald, Aida Dipace and Donald, David Herbert, eds., *Diary of Charles Francis Adams* (2 vols.). Harvard University Press, 1964.
* Duberman, Martin. *Charles Francis Adams, 1807–1886*. Stanford University Press, 1968.
* Egerton, Douglas R. *Heirs of an Honored Name: The Decline of the Adams Family and the Rise of Modern America*. Basic Books, 2019.
*
* 

## სქოლიო
კატეგორია:ამერიკის ფილოსოფიური საზოგადოების წევრები
კატეგორია:ჰარვარდის კოლეჯის კურსდამთავრებულები
კატეგორია:ინგლისელი ამერიკელები
კატეგორია:ხელოვნებისა და მეცნიერების ამერიკული აკადემიის წევრები
კატეგორია:XIX საუკუნის ამერიკელი დიპლომატები
კატეგორია:გარდაცვლილი 1886
კატეგორია:დაბადებული 1807
კატეგორია:აშშ-ის პრეზიდენტების შვილები